internet vaartha 160 Views
ఈవేలంతో రైతులకు గిట్టుబాటు ధరలు
న్యూఢిల్లీ : ఆహార ఉత్పత్తుల శుద్ధి రంగంలో బహుళ బ్రాండ్‌ రిటైల్‌ వాణిజ్య విస్తరణకు కేం ద్రం బాటలు వేస్తోంది. అంతేకాకుండా ఈ రంగం లోనికి విదేశీ ప్రత్యక్ష పెట్టుబడులను ప్రోత్సహిస్తోంది. బహుళ బ్రాండ్‌ రిటైల్‌ రంగంలో ఆహార ఉత్పత్తులపరంగా దేశంలోనే పండించి శుద్ధిచేసిన వాటిలో ఎఫ్‌డిఐలను ప్రోత్సమించాలని నిర్ణయించాయి. రైతుల సంక్షేమం కోసం ఈచర్యలు చేపడుతున్నట్లు ప్రభుత్వం చెపుతోంది. మేకిన్‌ ఇండియా కార్యాచరణలో భాగంగానే కేంద్ర ఆహారశుద్ధి మంత్రిత్వశాఖ ఈ ఎఫ్‌డిఐలను ప్రోత్సహిస్తోంది. ఆహార, శీతలపానీయాల ఉత్పత్తిదారులకు సంబంధించి శీతలపానీయాల తయారీదారులు కూడా కనీసం రెండుశాతం స్థానికంగా ఉత్పత్తిచేసిన పండ్లరసాలను తమ జాబితాలోనికి చేర్చాలని నిర్ణయించాయి. కోకోకోలా,మన్‌పసంద్‌ సంస్థలు ఇప్పటికే తమ ఉత్పత్తులను ప్రారంభించాయి. కోకోకోలా ఫాంటా బ్రాండ్‌ కొత్త పండ్లరసాన్ని ఇప్పటికే విడుదల చేసిం ది. అంతేకాకుండా జాతీయంగా ఈవేలం ద్వారా రైతు ఉత్పత్తులకు గిట్టుబాటుధరలు కల్పించేందుకు వీలుగా రైతులకోసం జాతీయ ఎలక్ట్రానిక్‌ వ్యవ సాయ మార్కెట్‌ ప్లేస్‌ను ఏర్పాటుచేస్తోంది. వ్యవసాయ మార్కెట్‌ యార్డులు, మండిలకు వెళ్లనవసరం లేకుండా ఈవేలంద్వారా తమతమ ఉత్పత్తులు విక్ర యించుకునే వెసులుబాటు కల్పిస్తోంది. ఐటిసి ఇప్పటికే ఈ విధానం ప్రయోగాత్మకంగా చేపట్టింది. ఈచౌపల్‌ పేరిట కంపెనీ చేపట్టిన ఈ విధానం విజయవంతం అయింది. ప్రభుత్వం ఇప్పటివరకూ తీసుకోకపోయినా ఇకపై ప్రవేశపెట్టేందుకు యోచిస్తోంది. దేశవ్యాప్తంగా 2400కుపైగా వివిధ రాష్ట్రాల్లో మండిలు ధరల నియంత్రణ, సరఫరాను పర్య వేక్షిస్తున్నాయి. వ్యవసాయ, ఉద్యానవన పంటల పరంగా ఆహారఉత్పత్తుల శుద్ధిరంగంలో 100శాతం ఎఫ్‌డిఐను ఆమోదించాలని నిర్ణయించింది. పదేళ్ల పాటు వీటికి పన్ను హాలిడే ఉండాలని దేశంలోని 42 ఫుడ్‌పార్కులకు వర్తింపచేయాలని చూస్తోంది. ఫుడ్‌పార్కుల్లో ఏర్పాటయ్యేయూనిట్లకు వడ్డీరాయితీ ఉండాలి ఈరంగంలో జిఎస్‌టి అమలు అతితక్కువ స్థాయిలో ఉండాలని మంత్రిత్వశాఖ ప్రతిపాదనలు పంపించింది. ఆహారశుద్ధిరంగం, వ్యవసాయ రంగాల్లో వృధాను తగ్గించాలని చూస్తోంది.  ఆగ్రో ఫుడ్‌ప్రాసెసింగ్‌ రంగంలో మొత్తం వృధా రూ.92వేల కోట్ల రూపాయలకుపైబడి ఉంది. దేశంలో మొత్తం 42 మెగా ఫుడ్‌పార్కు ఉలున్నాయి. వీటిలో ఐదు ఇప్పటికే పనిచేస్తున్నాయి. మరో మూడు ఈ ఏడాది చివరినాటికి ప్రారంభం అవుతాయి. గతప్రభుత్వం లో రెండుపార్కులు ఏర్పాటయ్యాయి. మిగిలిన 32 పార్కులు వచ్చే 30నెలల్లో కార్యాచరణకు వస్తాయి. ఆహారశుద్ది రంగం స్థూల జాతీయోత్పత్తిలో రెండు శాతం వాటాతో ఉంది. ఈ మొత్తం పదిశాతానికి పెంచాలన్న లక్ష్యంతో ప్రభుత్వం స్థానిక ఉత్పత్తిని ప్రోత్సహిస్తోంది. ఫుడ్‌పార్కుల్లో యూనిట్ల ఏర్పా టుకు ప్రయోజనాలు, ప్రోత్సాహకాలు ఏర్పాటు చేయడం ద్వారా మరింతగా వృద్ధిలోనికి తీసుకు వచ్చే ప్రయత్నాలు చేస్తోంది. అంతేకాకుండా ప్రభుత్వం వ్యవసాయ, ఆహారశుద్ధి వెంచర్స్‌ను కూడా ప్రోత్సహిస్తోంది. ప్రస్తుతం బ్యాంకులు ఈ రంగానికి 10శాతం వడ్డీరేటుతో రుణాలిస్తున్నాయి. నాబార్డు రెండువేల కోట్ల కార్పస్‌తో ఉంది. 9.5 శాతం వడ్డీరేటుపై రుణాలిస్తున్నది. బ్యాంకులు మరింతగా ఈ రంగానికి ప్రోత్సాహం ఇచ్చేదిశగా ప్రభుత్వం తరపున ఆర్థికశాఖ, ఆహారశుద్ధి మంత్రి త్వశాఖలు మంతనాలు జరుపుతున్నాయి.